open-index/open-wikipedia-markdown huggingface dataset:
Stasjon De Bosk

**Stasjon De Bosk** (**Ht**)  is in spoarweistasjon  yn de stêd De Bosk yn de provinsje Noard-Brabân. En waard iepene yn 1868 oan de Steatsline H (Utert-Sintraal - Boxtel). Yn dizze Brabânske stêd is yn 1998 it fjirde stasjonsgebou sûnt 1868 iepene. 

## Gebou

It oarspronklike stasjonsgebou fan De Bosk wie in  in laach en lang stasjonsgebou, besteande út styl- en regelwurk, opfold mei stien, ôfsmard mei semint. It stasjon foldie hjirmei ek oan de strange bepalingen fan de Fêstingswet. It gebou waard ûntwurpen troch de arsjitekt Karel Hendrik van Brederode.

De fêstingwet waard yn 1874 oanpast, en it 1e stasjonsgebou út 1868 waard yn 1893 ôfbrutsen om plak te meitsjen foar nijbou, nei ûntwerp fan arsjitekt Eduard Cuypers. Dit stasjonsgebou is in pear hûndert meter súdliker boud, en de spoaren waarden wat westliker lein. It stasjon waard ferpleatst om út de stêd en de wyk wei in moaier oansicht te krijen. Men koe dan út de stêd wei rjochtút it stasjon ynrinne. It gebou wie 140 meter lang en wie boud yn de neorenêssânse styl. Boppe yn it stasjon wiene wenningen foar masinisten, restauraasjehâlders en de stasjonsjef.

Dit twadde stasjon waard op 16 septimber 1944 yn 'e brân sketten troch jachtbommewerpers. Ek waard op it NS terrein in opsichtershúske besketten. Dêrby foelen gjin slachtoffers, hoewol 't de bewenners thús wiene. De gefjochten foar de befrijing fan de stêd De Bosk duorren úteinlik oant oktober 1944.

Nei it it twadde stasjonsgebou yn de Twadde Wrâldkriich slim skansearre rekke wie, waard it net mear opboud, mar yn 1952 ferfongen troch in beskiedener, modern gebou. It wie in ûntwerp fan arsjitekt Sybold van Ravesteyn. De oarspronklike perronoerkaping bleau oant no ta behâlden. In pear âlde karakteristike keunstwurken fan it twadde stasjon bleaune ek bewarre.

Ym 1996 makke it stasjonsgebou út 1952 plak foar in nij gebou nei ûntwerp fan Rob Steenhuis. It stasjon bestiet benammen út de passaazje  "Passerelle" boppe de perrons, dy't de feitlike stasjonshal en de tagong ta de perrons foarmet. Dit is in wichtige rinrûte tusken it sintrum fan De Bosk en it Paleiskwartier. It nije stasjonsgebou waard yn 1998 iepene.

Op de foargevel fan it stasjon pronket in ljochtkeunstwurk. Dit keunstwurk is in ljochtanimaasje dy't troch Titia EX yn 1998 pleatst is. De ljochtanimaasje bestiet út muzikanten dy 't yn de oranje-blauwe glêswân te sjen binne.

## Treinferbinings
Stasjon Moerdijk SS

**Stasjon Moerdijk SS** (**Mdk**) wie in stasjon oan de Steatsline I yn it doarp Moerdijk yn de provinsje Noard-Brabân. It stasjon wie in oantal jierren it einstasjon fan Steatsline I. Yn Moerdijk koe oerstapt wurde op de boat nei Rotterdam.

## Gebou
It stasjonsgebou waard iepene op 1 july 1866 foar treinreizgers doe't dit part fan Steatsline I oanlein wie. It oarspronklike stasjonsgebou fan Moerdijk SS wie in leech en lang stasjonsgebou, besteande út styl- en regelwurk, opfold mei stien, ôfsmard mei semint. It stasjon foldie dêrmei ek oan de strange bepalingen fan de Fêstingswet. It gebou waard ûntwurpen troch de arsjitekt Karel Hendrik van Brederode.

De fêstingwet waard yn 1874 oanpast en it 1e stasjonsgebou út 1866 waard yn 1895 ôfbrutsen om plak te meitsjen foar nijbou. It wie in heech stasjon mei twa fleugels fan ûngelikense lingte. De tagong ta it stasjon wie yn de rjochterfleugel. It stasjon waard sletten op 27 febrewaris 1928. 

It 2e stasjonsgebou is yn 1944 op lêst fan de besetters mei in grut part fan it doarp sloopt. It stasjon kaam yn de frontliny te lizen en de besetter brúts alles ôf, om in frij skoatsfjild te krijen. 

Oan de oare kânt fan de doarpshaven fan Moerdijk stie oant 1880 noch in stasjonsgebou dit wie Stasjon Moerdijk AR fan Société Anonyme des chemins de fer d'Anvers à Rotterdam (AR).
Stasjon Flissingen

**Stasjon Flissingen** (**Vs**) is it stasjon fan de Nederlânske stêd Flissingen yn de provinsje Seelân, en waard iepene yn 1865 oan de Steatsline F (Roosendaal - **Flissingen**). Yn dy stêd waard yn 1950 it tredde stasjonsgebou sûnt 1872 iepene. 

## Gebou
It oarspronklike spoarweistasjon fan Flissingen wie in in leech en lang stasjonsgebou, besteande út styl- en regelwurk, opfold mei stien, ôfsmard mei semint. Der wiene ek dûanefasiliteiten yn it gebou. 

It 1e stasjonsgebou út 1872 waard yn 1892 ôfbrutsen om plak te meitsjen foar nijbou. It nije stasjonsgbou wie in ûntwerp fan arsjitekt D.H. Haverkamp yn de styl fan de Neorenêssânse, dêr’t de yngong him skean op de súdwestlike hoeke befûn. It gebou hie ûnder oare in spesjale wachtkeamer foar foarstlike persoanen. It stasjon krige trije perronnen foarsjoen fan in perronkape dêr't de pylders en in part fan de kape noch fan besteane. It gebou waard op 15 septimber 1894 yn gebrûk naam. Fiif jier letter, yn 1899, ûntstie der lykwols in grutte ravaazje, doe't in stoomlokomotyf út Amsterdam stikkene remmen hie, wêrnei't de trein it perron en de stasjonsrestauraasje trochboarre. Dat treinûngelok by Flissingen koste twa kondukteurs en de achttjinjierrige dochter fan de Switserske gesant yn Berlyn Arnold Roth it libben.

Yn 1944 rekke it stasjonsgebou slim skansearre by in bombardemint.

As ferfanging ferriisde tusken oktober 1949 en septimber 1950 it hjoeddeiske stasjonsgebou nei in ûntwerp fan arsjitekt Sybold van Ravesteyn, in gebou yn de neobarokke styl dúdlik yn it gebou te werkennen is. De offisjele iepening fan it stasjon wie op 18 desimber 1950. Parten fan de perrons, perronoerkaping en muorrewurk fan it stasjonsgebou út 1892 bleaune behâlden. 

Yn it eastlik part fan it haadgebou is in stasjonsrestauraasje fêstige mei dêrfoar in smel, ferhege, terras mei lege natuerstiennen balustrade. Oan 'e westkant is in aparte fleugel mei in fytsestalling, dêrefter stiet in frijsteand tsjinstgebou. Al dy ûnderdielen wurde fia it oan de stasjonshal grinzgjende part fan de perrons mei-inoar ferbûn. It gebou is rom foarsjoen fan foar Van Ravesteyn kenmerkjende details as rûne en fjouwerkante kantele ruten, fersieringen op de daklist en bylden oan de gevel.

Oan de bûtengevels fan it stasjon binne fjouwer keramykbylden fan byldhouwer Jo Uiterwaal pleatst mei foarstellingen dy 't ferwize nei de spoarferbining en de provinsje Seelân. Foar de yngong fan de fytsestalling stiet in troch de gemeente Vlissingen skonken natuerstiennen blombak mei byldhoud NS-embleem en opskrift "Vlissingen 1950". Yn de stasjonshal stiet in byld ta oantinken oan de publikaasje fan de Siuwske line, makke troch byldhouwer Philip ten Klooster en ûntbleate op 17 april 1957

Oan de eastkant fan de stasjonshal wiene oarspronklik de loketten fêstige. Yn juny 2004 binne dizze sletten, mar ein 2010 iepene hjir in fernijde kiosk. Lange tiid wie oan ’e westkant fan ’e stasjonshal in filiaal fan it grinswikselkantoar fêstige, mar nei it sluten dêrfan ein 2001 waard dat part fan ’e stasjonshal wer yn syn oarspronklike steat werombrocht..

## Treinferbinings
Dirk Hendricus Haverkamp

**Dirk Hendricus Haverkamp** (Amsterdam, 26 jannewaris 1850 - Den Haach, 19 desimber 1920) wie in arsjitekt.

Haverkamp begûn by yngenieur Justus Dirks  op it buro fan de Amsterdamske kanaalmaatskippij. It jier dêrnei wie yngenieur J.G. van Gendt jr. syn sjef. Yn 1877 wurke Haverkamp op it buro fan P.J.H. Cuypers dy 't dwaande wie mei de bou fan it Ryksmuseum Amsterdam. Dêr krige er kunde oan  syn lettere kompanjon Theodoor Gerard Schill.  It soe liede ta de oprjochting fan it buro Schill & Haverkamp. Schill en Haverkamp hawwe altyd tegearre ûntwerpen makke yn ferskate stilen. It duo brocht in profesjonele differinsjaasje oan binnen it buro.

Fan de oprjochting yn 1901 oant 1910 wie Haverkamp meiredakteur fan it boukundige tydskrift *De Bouwwereld*.

## Kar-út de ûntwerpen fan Schil & Haverkamp

File:Baarn Eemnesserweg12-14.JPG|Eemnesserweg 12-14, Baarn
File:Baarn Javalaan7a koetshuis.JPG|Koetshûs, Javalaan 7a, Baarn
File:Baarn Wilhelminalaan villa Liliane.JPG|Filla *Liliana*, Baarn
File:Baarn Rusthoek48.JPG|*Rusthoek*, Baarn


## Sjoch ek
* List fan Nederlânske arsjitekten

## Keppeling om utens
* ''Schill & D.H._Haverkamp, amsterdamopdekaart.nl
Arrival

"**Arrival**", "**Arrivals**", "**The Arrival**" of "**The Arrivals**" hat yn de Wikipedy ferskate betsjuttings:

**arrival*, it Ingelske wurd foar "oankomst"

## Fideospultsjes
*''The Arrival'' (fideospultsje), in fideospultsje út 1997
**[[Mass Effect 2: Arrival]]*, in fideospultsje út 2010
***, in fideospultsje út 2013

## Films
*''The Arrival'' (film út 1991), in Amerikaanske science fiction-horrorfilm út 1991
*''The Arrival'' (film út 1996), in Amerikaansk-Meksikaanske science fiction-horrorfilm út 1996
*''Arrival'' (film), in Amerikaanske science fiction-film út 2016

## Literatuer
*''Arrival'' (roman), in roman foar jongfolwoeksenen fan Chris Morphew út 2009
*''Arrival'' (ferhalebondel), ek bekend as *Stories of Your Life and Others*, in ferhalebondel fan Ted Chiang út 2016
*''The Arrival'' (roman), in roman fan K.A. Applegate út 2000, ûnderdiel fan 'e *Animorphs*-rige
*''The Arrivals'' (roman), in roman fan Melissa Marr út 2013

## Muzyk
### Bands
*Arrival (band), in Britske pop-rockband

### Albums
*''Arrival'' (album fan Horace Parlan), in album fan Horace Parlan út 1974
*''Arrival'' (album fan ABBA), in album fan ABBA út 1976
*''Arrival'' (album fan Cymande), in album fan Cymande út 1981
*''Arrival'' (album fan Jordan Rudess), in album fan Jordan Rudess út 1988
*''Arrival'' (album fan Rosie Gaines), in album fan Rosie Gaines út 1997
*''Arrival'' (album fan Journey), in fan album Journeyút 2000
*''Arrival'' (EP), ek bekend as *Jianglin*, in album fan Top Combine út 2008
*''The Arrival'' (album fan Magic Kingdom), in album fan Magic Kingdom út 1999
*''The Arrival'' (EP), in album fan Bliss n Eso út 2000
*''The Arrival'' (album fan Hypocrisy), in album fan Hypocrisy út 2004

### Lieten
*''Arrival'' (komposysje fan Horace Parlan), in ynstruminteel nûmer fan Horace Parlan út 1974
*''Arrival'' (komposysje fan ABBA), in ynstuminteel nûmer fan ABBA út 1976
*''Arrival'' (liet fan Rosie Gaines), in liet fan Rosie Gaines út 1997
*''Arrival'' (liet fan Top Combine), in liet fan Top Combine út 2008
*''Arrival'' (liet fan Daft Punk), in liet fan Daft Punk út 'e soundtrack fan 'e film *Tron: Legacy*, út 2010
*''Arrivals'' (liet fan Silverstein), in liet fan Silverstein út 2013

## Strips
*''The Arrival'' (grafyske roman), in tekstleaze grafyske roman fan Shaun Tan út 2006

## Oar
*Arrival (bedriuw), in Britske produsint fan elektryske auto's
*''The Arrival'' (keunstwurk), in keunstwurk yn 'e Amerikaanske stêd Indianapolis
*Arrival Heights, in hichte op it eilân Ross, yn Antarktika
*NXT Arrival, in evenemint yn it showwrakseljen
Stasjon Maastricht

**Stasjon Maastricht** (**Mt**)  is in spoarweistasjon  yn de stêd Maastricht yn de provinsje Limburch. En waard iepene yn 1853 oan it Spoar fan Aken nei Maastricht. Yn dizze Limboarchske stêd is yn 1913 it fjirde stasjonsgebou sûnt 1853 iepene. 

## Gebou

It oarspronklike stasjonsgebou fan Maastricht wie in laach en lang stasjonsgebou, besteande út styl- en regelwurk, opfold mei stien, ôfsmard mei semint. En stie in kilometer benoarden fan it hjoeddeiske stasjon. It stasjon stie sa likernôch op de hjoeddeistige lokaasje fan de NS-ûnderhâldswurkplakken.

Trije jier letter moast it stasjon alwer ferpleatst wurde foar de oanlis fan de spoarline nei Hasselt. Dêrnei folge in spoarferbining mei Luik en as lêste de steatsline E nei Breda en de rest fan Nederlân (1865). Dat resultearre yn twa ekstra stasjonsgebouwen op it emplasemint dat fan de Grand Central Belge en dat fan it Steatsspoar. Om't Maastricht yn die tiid in Fêstinstêd wie foldiene de stasjons oan de doetiids jildende Fêstingswet, en derom lei it stasjon ek in ein bûten de stêd.

Yn 1913 waard it hjoeddeistige stasjon boud nei in ûntwerp fan G.W. van Heukelom. In presintaasjemodel fan gips út 1911 is noch hieltyd te sjen yn it spoarweimuseum. It yn rasjonele styl ûntwurpen stasjonsgebou is sterk ynspirearre troch de arsjitektuer fan Berlage. It stasjonsgebou oplutsen út 2 miljoen bakstiennen mei fraaie detaillearringen yn granyt wie tagelyk it earste stasjon yn Nederlân mei perronoerkapings yn wapene beton. It stasjon is in kombinaasje fan in kopstasjon en in stasjon foar trochgeande treinen. It yn gebrûk nimmen fan dit foar dy tiid tige moderne stasjon fûn plak op 17 oktober 1915. It brûken fan it stasjon is yn de rin fan de tiid bot feroare, sa binne alle dûanefunksjes ferdwûn lykas de trije wachtkeamers en de aparte wachtkeamers foar arrestanten en swaksinnigen.

Fan 1915 oant 1964 bestie der in oerdutsen fuotgongersbrêge oer it spoar. Dy lei oan de súdkant fan it stasjon, wat noardlik fan de spoarweioergong Scharnerweg. De rinbrêge waard yn Maastricht altyd mei de Frânske beneaming passerelle oantsjut. De passerelle waard ôfbrutsen nei it ree kommen fan de Scharnertunnel, dêr't ek in fuotgongerstunnel diel fan útmakke. Yn 1983 waard it twadde eilânperron oanlein en waard in nije passerelle boud tusken it stasjonsgebou en de Meerssenerwei, ûngefear op 'e hichte fan de Villa Wyckerveld, sa 'n 150 m noardlik fan de âlde lokaasje fan de eardere paserelle.  

## Treinferbinings
Theodoor Gerard Schill

**Theodoor Gerard Schill** (Batavia , 4 oktober 1852 – Huis ter Heide, 15 oktober 1914) wie in Nederlânsk arsjitekt.

Schill begûn syn boukundige karriêre mei in stúdzje ta sivyl yngenieur en boukundich yngenieur oan de Polytechnische School te Delft. Neidat er de stúdzje dien hie, wurke er in skoft op in arsjitekteburo yn Wenen. Yn de jierren 70 fan de njoggentjinde iuw sette er dêrnei, tegearre mei D.H. Haverkamp, in arsjitekteburo op yn de Amsterdamske Jan Luykenstrjitte (nûmer 20). Hy krige kunde oan Haverkamp doe 't er by de bou fan it Ryksmuseum op it buro fan Pierre Cuypers wurke.

## Wurken (tegearre mei Haverkamp)

In kar:
* 1872: De Groote Club op de Dam yn Amsterdam
* 1884-1885: Gebou fan de *Maatschappij tot Bevordering der Bouwkunst*, Marnixstrjitte 402, Amsterdam
* 1890-1891: Fersekeringsgebou 'Kosmos', Koningsplein 1, Amsterdam
* 1912: Filla, Museumplein 19, Amsterdam

## Sjoch ek
* List fan Nederlânske arsjitekten
Stasjon Fenlo

**Stasjon Fenlo** (**Vl**)  is in spoarweistasjon  yn de stêd Fenlo yn de provinsje Limburch. It waard iepene yn 1865 oan de Steatsline G (Fenlo - Kaldenkirchen).

## Gebou

It oarspronklike stasjonsgebou fan Fenlo wie in leech en lang stasjonsgebou, besteande út styl- en regelwurk, opfold mei stien, ôfsmard mei semint. It stie in 300 meter bûten de stêd, om't Fenlo doe noch in fêsting wie en it stasjon ûnder de beheiningen fan de Fêstingwet foel, wie it sa útfierd dat it yn tiden fan kriich gau sloopt wurde kinne soe. It gebou hat der oant 1958 stien.

It stasjonsgebou út 1865 waard ferfongen troch in gebou nei ûntwerp fan arsjitekt Koen van der Gaast en is in typysk weropboustasjon. Opfallende skaaimerken binne de grutte luifel mei dêrûnder in bordes en de 24 meter hege toer mei oerwurk.

## Treinferbinings
Stasjon Kaldenkirchen

**Stasjon Kaldenkirchen** is in spoarweistasjon yn it plak Kaldenkirchen yn de dielsteat Noardryn-Westfalen 

## Skiednis
Station Kaldenkirchen waard op 29 jannewaris 1866 yn gebrûk naam. Op it grinsstasjon fan de DB yn Kaldenkirchen wie eartiids in spoar trijehoeke foar efterútridende tenderlokomotiven, dat is in relatyf seldsum fenomeen op de spoarwegen.

Stasjon Kaldenkirchen hat in eilânperron. Njonken it haadbou hie it stasjon Kaldenkirchen ek in twadielige lokomotyfloads. Beide gebouwen besteane noch hieltyd. It haadgebou is hjoed-de-dei yn gebrûk as diskoteek.

## Treinferbinings
Stasjon Glanerbrug

**Stasjon Glanerbrug** (**Gbr**) is in spoarweistasjon yn it Oeriselske Glanerbrug oan de Steatsline D. It stasjon waard iepene yn 1868 doe't dit lêste part fan steatsline D ree kaam. Op 1 oktober 1875 waard it stasjon sletten. Yn 1888 waard it fannijs iepene, mar op 6 novimber 1950 foel it doek foar it stasjon foar de twadde kear. Pas nei goed fyftich jier op 18 novimber 2001 waard it foar de twadde kear iepene. Yn 1910 hie it stasjon in gebou krigen dat earne yn de jierren 80 ôfbrútsen waard. It stasjon bestiet hjoed-de-dei út in perron mei in tal bankjes en in kaartsjesautomaat. 

## Treinferbinings
Stasjon Roosendaal

**Stasjon Roosendaal** (**Rsd**) is it haadstasjon fan de Nederlânske stêd Roosendaal, en waard iepene yn 1854, oan it spoar fan Antwerpen nei Lage Zwaluwe.

## Skiednis
Stasjon Roosendaal waard iepene mei it yn gebrûk nimmen fan de spoarline Antwerpen – Lege Zwaluwe op 23 juny 1854. It wie sa earder mei Belgje ferbûn as mei de doe besteande spoarlinen yn Nederlân. Hy hearde bûten de stêden yn it westen en midden fan Nederlân oant de earste plakken dy 't in spoarferbining krigen en wie de earste stêd fan Noard-Brabân mei in stasjon. Yn 1863 kaam de ferbining mei Bergen op Soom ta stân, yn 1872 kaam de gehiele Steatsline F ree. 

## Gebou

It earste stasjon yn Roosendaal wie in heech gebou, en kin besjoud wurde as in fergrutte ferzje fan Oudenbosch. Yn 1866 waarden der oan wjerkanten in koarte fleugel oanboud, yn 1887 waarden dizze fleugels ferfongen troch langere fleugels.

Yn 1905 krige Roosendaal in nij stasjonsgebou nei ûntwerp fan de arsjitekt G.W. van Heukelom en ryksboumaster Daniël Knuttel, Knuttel liet him foar it gevelûntwerp ynspirearje troch it Kaizerpalts yn Goslar. Yn it stasjonsgebou wiene fjouwer wachtromtes wêrfan ien keninklike wachtkeamer en in fisitaasjehal dy't fia in lange passaazje mei-inoar ferbûn wiene. Njonken it stasjonsgebou waarden in lokomotievenloads, in seinhûs, in seinbrêge en de dûaneloads boud. De lokomotievenloads is noch altyd oanwêzich. 

Yn de Twadde Wrâldkriich wie boppe-op it stasjonsgebou in geskutskoepel. Op 'e souder is noch in muorretekening te finen fan it geskut dy't troch de Dútske militêren destiids oanbrocht is. Sy ferbleaune op 'e souder sadat by in loftoanfal se daliks it dak op koene nei har ôfwargeskut. Op 14 septimber 1944 sloech it needlot ta foar it stasjonsgebou en is by in bombardemint de folsleine stasjonshal en in part fan de eastfleugel ferlern gien.

Nei de twadde wrâldkriich waard besletten dizze parten fan it gebou net te werbouwen, nei oarspronklik byld, mar is ûnder lieding fan arsjitekt Sybold van Ravesteyn waard der in nije lytsere stasjonshal boud as yngong foar de noch oerbleaune dielen fan it stasjonsgebou.

## Treinferbinings
Stasjon Haren (Grinslân)

**Stasjon Haren** (**Hrn**) is in spoarweistasjon yn it Nederlânske doarp Haren yn de provinsje Grinslân. It waard iepene yn 1868 oan de Steatsline C (Meppel - Grins). It stasjon waard yn 1936 sletten, mar op 29 septimber 1968 fannijs iepene, net op it eardere plak mar tichter by it doarp.

## Gebou
It oarspronklike spoarweistasjon fan Haren wie in lyts langwerpig gebouke, mei in wening foar de stationsjef. It stie by de oerwei yn de Oude Middelhorst, sa'n 200 meter súdliker as it hjoeddeiske stasjon.

It stasjonsgebou waard yn 1968 ôfbrútsen nei de iepening fan it nije stasjon. It nije stasjon krige in stasjonsgebou bekend as Standerttype Sextant fan de hân fan arsjitekt Cees Douma. 

## Treinferbinings
Stasjon Haren

; Stasjon Haren kin ferwize nei: 
* in Nederlânsk Spoarstasjon iepene yn 1870, Stasjon Haren (Grinslân)
* in Belgysk Spoarstasjon iepene yn 1978, Stasjon Haren (Belgje)
* in Belgysk Spoarstasjon iepene yn 1866, Stasjon Haren-Súd
* in Dútsk Spoarstasjon Stasjon Haren (Ems)
Stasjon Grins Europapark

**Stasjon Grins Europapark** (**Gerp**) is in spoarweistasjon yn it Nederlânske stêd Grins. yn de provinsje Grinslân. En waard iepene yn 2007 oan de Steatslinen B (Harns Haven - Bad Nijeskâns) en C (Meppel - Grins). It stasjon waard earst op in tidlike lokaasje iepene oant yn 2012 de definitive lokaasje ree kaam. 

## Skiednis
It stasjon soe eins yn 2006 iepene wurde, mar dat wie net helber. Op 1 oktober 2007 waard in tydlike halte mei in stopplak foar bussen en in kiss-and-ride-halte iepene. It wie in ienfâldich perron oan ien kant fan it spoar, dêr 't allinnich de stoptreinen fan Arriva tusken Grins, Bad Nijeskâns en Lier stopten.

De iepening fan it definitive stasjon op hichte fan de Euroborg wie foarsjoen foar desimber 2011, mar yn 2010 die bliken dat ek dizze datum net helle wurde soe. Pas op 4 oktober 2011 waard úteinset mei de feitlike bouwurksumheden. Op 9 desimber 2012, by it yngean fan de tsjinstregeling 2013, is it definitive stasjon yn gebrûk naam. Der stopje sûnt dy tiid treinen fan de Steatsline C as Steatsline B op it stasjon.

## Gebou
It stasjon is ûntwurpen troch advys- en yngenieursburo Movares. Karakteristyk foar it gebou is de grutte titanium stasjonskap mei in oerspanning fan 36 meter. De kap bestiet út twa sydfleugels mei oerkragingen fan hast 11 meter en in spanwiidte fan 13 meter. Alle kamera's, ferljochting en liedingen waarden hast folslein yntegrearre yn dizze fleugels, dy't ûnderling ferbûn wurde troch in glêzen middenpart dat deiljocht talit.

## Treinferbinings
Stasjon Arnhim Presikhaaf

**Stasjon Arnhim Presikhaaf** (**Ahpr**) is in spoarweistasjon yn de Gelderske stêd Arnhim en waard iepene yn 1969 oan de Steatsline A (Arnhim Sintraal - Ljouwert). It stasjon leit oan de noardkant fan de wenwyk Presikhaaf. Fan 1882 oant en mei 1905 stie op 100 meter ôfstân fan dizze lokaasje it stopplak Plattenburg.

It stasjon hat gjin stasjonsgebou allinnich in tal abry's en is in echt forinzestasjon. It wurdt brûkt troch studinten fan de HAN hegeskoalle yn Arnhim, de kampus leit op sa 'n fiif minuten rinnen fan dit stasjon, en ynwenners fan de wyk Presikhaaf.

Yn 2007 binne de perrons wat ferbrede en ein 2013 is der in ekstra tagongstrap oanlein oan de kant fan it park.

## Treinferbinings
Stasjon Arnhim Felperpoarte

**Stasjon Arnhim Felperpoarte** (**Ahp**)  iepene op 1 maaie 1868, is it spoarweistasjon yn de Nederlânske stêd Arnhim yn de provinsje Gelderlân. It stasjon leit oan de Steatsline A en de Rhijnspoarwei

## Gebou
 
It oarspronklike spoarweistasjon fan Arnhim Felperpoarte waard iepene op 1 oktober 1892. Oan beide kanten fan de spoardyk, fuort westlik fan de Velperpoarte, waard in suver hielendal glêzen gebouke mei in houten skelet en dak boud. De geboutsjes rêsten op houten peallen, om't de spoardyk allinnich plak joech oan de rails en in smel houten perron. In heakse trep yn twa dielen mei elk sawat tweintich treden laten de treinreizgers fan de Steenstrjitte ôf nei it stasjon. Stasjon Arnhim Felperpoarte waard op 3 juny 1918 sletten en de abry's waarden ôfbrútsen.

Op 5 jannewaris 1953 waard it stasjon op 'en nij iepene, mei in nij stasjonsgebou op likense hichte mei de ferhege spoarbaan, ûntwurpen troch arsjitekt Koen van der Gaast. Om de wachtromte hinne rint de trep nei boppen. Oarspronklik wie it twadde perron allinnich te berikken fia in oerpaad. Dit geboutsje bestiet noch hieltyd en is tsjintwurdich yn gebrûk as kantoar.

Yn 1988 waard it ferfongen troch twa nije geboukes efkes fierderop lâns de spoarbaan by in nije ûndertrochgong, wêrtroch't it in fiaduktstasjon waard. Hoewol't dy nije geboukes, ûntwurpen troch arsjitekt Rob Steenhuis, út net folle mear as twa treppehuzen bestean hawwe se in grutte boumassa.

Yn 2020 is it stasjon fernijd wêrby't benammen de tagonklikheid en de feiligens om it stasjon hinne ferbettere is. Sa binne de perrons en treppen ferbrede en waarden der liften pleatst foar reizgers mei in rolstoel.

## Treinferbinings
Stasjon Hengelo Gezondheidspark

**Stasjon Hengelo Gezondheidspark** (**Hglg**) is in spoarweistasjon yn de stêd Hengelo yn de provinsje Oerisel. It stsjon waard iepene yn 2012 oan de Steatsline D (Sutfen - Glanerbrug). It stasjon leit by it sikehûs fan Hengelo en de wenwiken Tuindorp en Nijverheid. Fan 1926 oant en mei 1936 lei op 500 meter ôfstân fan dizze lokaasje it stopplak Tuindorp-Nijverheid.

It stasjon hat gjin stasjonsgebou, allinnich in tal abry's en is in echt forinzestasjon. It wurdt brûkt troch besikers fan it sikehûs yn Hengelo en bewenners fan de wenwiken Tuindorp en Nijverheid. Reizgers mei in rolstoel of in rollator kinne it perron fia de 2 hellingbanen berikke. Foar reizgers dy't nei it sikehûs moatte is der in rjochtstreeks fuotpaad nei it sikehûs. Ek is der tusken it stasjon en it sikehûs in pindeltsjinst mei in golfkarke foar minsken dy't muoite ha mei rinnen, dizze rydt allinne op wurkdagen en slút oan op de tsjinstregeling fan de trein.

## Treinferbinings
Daniël Knuttel

**Daniël Eduard Cornelis Knuttel** (Maassluis, 12 maart 1857 – De Haach, 19 novimber 1926) wie in Nederlânske arsjitekt en grafysk ûntwerper. 

Hy waard yn 1892 as nije ryksboumaster oansteld en as behearder fan de Haachske Lânsgebouwen, dêr 't er ryksboumaster J.P.E. Hoeufft mei opfolge. Hy waard oplaat oan de Polytechnyske skoalle yn Delft en wie in kundich arsjitekt en manager. Knuttel ûntwurp in soad oerheidsgebouwen, foaral om de iuwwiksel hinne. In skoftlang wie er gemeente-arsjitekt fan Leiden. Syn soan is de Deventer arsjitekt W.P.C. Knuttel dy't dêr it saneamde *Knutteldoarp* boude.

Njonken arsjitekt wie Knuttel ek grafysk ûntwerper. Hy wie de ûntwerper fan de postsegelsearje "Wilhelmina Bontkraag", dy't  fan 1899 ôf útjûn waard.

## Wurk
In kar:

Leiden Stadsgehoorzaal hnapel 001.jpg|Stedsgehoarseal Leien, 1890-1891
Leiden - Boisotkade 2a.jpg|Argyfgebou gemeente-argyf Leien, 1891-1893
Heusden - Botermarkt 2.jpg|Earder postkantoar yn Heusden, 1893
Oud conservatorium Amsterdam.jpg|Rykspostsparbank, Amsterdam, 1899-1901
Stat Roosendaal 1.jpg|Stasjon Roosendaal, 1905
Ministerie van Economische Zaken, The Hague, Holland.jpg|Ministearje fan Ekonomyske Saken, De Haach, 1913
Netherlands, The Hague, Spaarneplein (01), Postcheque en Girodienst.jpg|Kantoar Postsjek- en Girotsjinst, De Haach, 1919
Drukwerkrolstempel.jpg|*Wilhelmina Bontkraag* (1899)


## Sjoch ek
*List fan Nederlânske arsjitekten
Stasjon Ynskedee Kennispark

**Stasjon Ynskedee Kennispark** (**Esd**) is in spoarweistasjon yn de stêd Ynskedee yn de provinsje Oerisel en waard iepene yn 1996 oan de Steatsline D (Sutfen - Glanerbrug). It is iepene foar it bedriuweterrein Drienerlo, dat westlik fan Ynskedee leit. Stadion De Grolsch Veste fan fuotbalklup FC Twinte leit der tsjinoer. Efkes fierderop leit ek de kampus fan de Universiteit Twinte.

It stasjonsgebou is fan de hân fan arsjitekte Wienke Scheltens, it is in kegelfoarming gebouke, mei trije ferdjippingen. yn de earste twa ferjippings binne der winkeltsjes. Boppe-yn, op perronhichte, is in wachtromte. De twa perrons, oan wjerskanten fan de twa spoaren, lizze foarinoar oer op de spoardyk. Fia in brede tunnel kin men beide perrons berikke. Fytsers kinne ek gebrûk meitsje fan dizze tunnel. Oant 13 desimber 2015 hjitte it stasjon, stasjon Ynskedee Drienerlo.

## Treinferbinings
Stasjon Ynskedee De Eschmarke

**Stasjon Ynskedee De Eschmarke** (**Ese**) is in spoarweistasjon yn de stêd Ynskedee yn de provinsje Oerisel en waard iepene yn 2001 oan de Steatsline D (Sutfen - Glanerbrug). It stasjon leit by de Vinex-wyk De Eschmarke. It hat gjin stasjonsgebou allinnich in tal abry's en is in echt forinzestasjon. It stasjon wie yn 2019 ien fan de minst brûkte stasjon fan Nederlân.

## Treinferbinings
Unkel

**Unkel** is in stedsje yn de lânkring Neuwied yn it noarden fan Rynlân-Palts. Unkel is ek it haadplak fan de ferbânsgemeente mei deselde namme. It stedsje leit likernôch 20 kilometer súdlik fan Bonn oan de Ryn en foarmet ûnderdiel fan it natoerpark Rhein-Westerwald. By Unkel hearre ek de stedsdielen Scheuren en Heister.

Al mear as 1000 jier wurdt der yn Unkel oan wynbou dien. It klimaat fan de lokaasje oan in bocht yn de Ryn is geunstich en ek de mineraalrike boaiem makket de grûn dêr poer geskikt foar. 

It stedsje stiet bekend as *Rotweinstadt* en bekende politisi as Willy Brandt en Konrad Adenauer of skriuwers lykas Stefan Andres, Ferdinand Freiligrath en Annette von Droste-Hülshoff hawwe der wenne. 

## It besjen wurdich
De stêd hat in grut tal 17e, 18e en 19e iuwske fakwurkhûzen. 

De Sint-Pantaléontsjerke is oarspronklik in romaansk gebou út likernôch 1200. Om 1300 hinne waard it romaanske koer troch in trijesidich iergoatysk koer ferfongen. Mei in ferheging en ferbreding fan de sydskippen yn 1502 waard de tsjerke útboud ta de hjoeddeiske letgoaytske halletsjerke. Yn de tsjerke oerhearsket de rike barokke ynrjochting, mar der is ek in romaansk doopbekken en in 15e-iuwske beskildere Pantaléonskryn. De skryn stiet lykas ek it romaanske doopbekken yn de kapel fan de Fjirtjin Needhelpers. Efter de tsjerke is in kriichsmonumint mei in foarstelling fan it Hillich Grêf.

Yn 1553 krige de stêd muorren mei tuorren. Oan de kant fan de Ryn bleaune de muorren mei twa tuorren bewarre. De tuorren binne net mear lykas dy oarspronklik wiene. De Fronhof-toer waard yn 1803 yn neogoatyske styl ferboud, wylst de finzenistoer om 1700 hinne in nije barokke spits krige. De muorren stiene noch net sa lang doe't Unkel yn de Keulske Kriich yn 1583 belegere waard, mar it belis sûnder al te grutte skea trochstie. Yn de Tritichjierrige Kriich waard Unkel wol slim troffen, fral by in Sweedske oanfal yn it jier 1633.  

It eardere Fronhof fan it Keulske stift Sint-Marij-ad-Gradus is yn de kearn midsiuwsk, mar waard yn de 19e iuw bot ferboud. 
  
Yn de stedsdielen Heister en Scheuren steane de Sint-Sebastiaankapel (1753) en de Sint-Joazefkapel (1500). Dêrnjonken hawwe de beide stedsdielen ek noch in tal fakwurkhûzen dy't it besjen wurdich binne.  

## Ofbylden

2023 Unkel, Sint-Pantaléontsjerke.jpg|*Sint-Pantaléontsjerke*
2023 Unkel, Christinenstift (2).jpg|*Christinenstift*
2023 Unkel, parochyhûs.jpg|*Parochyhûs*


2023 Unkel, Fronhof.jpg|*Fronhof*
2021-04-01 Unkel Bergstr 2-12 3.jpg|*Bergstrasse (Scheuren)*
2021-04-01 Unkel Sebastianstr 43 2.jpg|*Fakwurkhûs (Heister)*
Stasjon Tilburch Reeshof

**Stasjon Tilburch Reeshof** (**Tbr**) is in spoarweistasjon yn de stêd Tilburch yn de provinsje Noard-Brabân en waard iepene yn 2003 oan de Steatsline E (Breda - Maastricht). It is iepene om de ûntsluting fan de Vinex-wyk de Reeshof te ferbetterjen. 
It stasjonsgebou is fan de hân fan arsjitekt Th.J.B. Fikkers, in gebou dat eins net folle mear is as in fergrutte abry.

## Treinferbinings
Stasjon Tilburch Universiteit

**Stasjon Tilburch Universiteit** (**Tbu**) is in spoarweistasjon yn de stêd Tilburch yn de provinsje Noard-Brabân en waard iepene yn 1969 oan de Steatsline E (Breda - Maastricht). Earder takte it Bels Lyntsje op 'e hichte fan it hjoeddeistige stasjon Tilburch Universiteit ôf. Noardlik fan it stasjon leit de wyk Het Zand, súd de wyk De Reit. 
It stasjonsgebou is bekend as Standerttype Sextant fan de hân fan arsjitekt Cees Douma, it middenperron is op guon plakken net breder as twa meter. It stasjon waard iepene yn ûnder de namme "Stasjon Tilburch West", yn 2011 waard de namme feroare yn stasjon Tilburch Universiteit. 

## Treinferbinings
Stasjon Eindhoven Strijp-S

**Stasjon Eindhoven Strijp-S** (**Ehs**) is in spoarweistasjon yn de stêd Eindhoven yn de provinsje Noard-Brabân en waard iepene yn 1971 oan de Steatsline E (Breda - Maastricht). It stasjon leit benoarden de Rûnwei (diel Marconilaan / Beukenlaan), op de grins fan de wiken Woensel en Strijp, njonken it eardere Philips fabryksterrein Strijp-S mei it Klokgebouw. It stasjonsgebou is bekend as Standerttype Sextant fan de hân fan arsjitekt Cees Douma, it stasjonsgebou is hjoed-de-dei yn gebrûk as snackbar.  It stasjon waard iepene yn ûnder de namme "Stasjon Eindhoven Beukenlaan" yn 2016 waard de namme feroare yn stasjon Eindhoven Strijp-S. Al yn 2018 hie it stasjon ferboud wurde sillen en tagonklik makke wurde foar reizgers mei in rolstoel, mar Prorail en de gemeente Eindhoven binne it noch altyd (2023) net iens oer it úteinlike ûntwerp.

## Treinferbinings
Halte Eindhoven Stadion

**Halte Eindhoven Stadion**  is in ienfâldich perron by it Philips Stadion yn Eindhoven. Dat waard yn 1990 boud. It is mei in rinbrêge ferbûn oan it stadion. It stasjon bestiet út mar ien perron, oan de kant fan it stadion. Treinen mei fuotbalsupporters fanút de rjochting Eindhoven Strijp-S nei Eindhoven Sintraal stopje hjir by guon thúswedstriden fan PSV. Ek wurdt dit stasjon soms brûkt as der yn it stadion in konsert jûn wurdt. By it ferlitten fan it stadion kin men allinnich reizgje yn de rjochting fan stasjon Eindhoven Sintraal. Halte Eindhoven Stadion is ien fan de weinige eveneminte haltes yn Nederlân dy't hjoed de dei noch yn gebrûk is.
Wim Knuttel

**Willem Pieter Cornelis (Wim) Knuttel** (Leien, 10 juny 1886 – Felp, 15 novimber 1974 ) wie in Nederlânsk arsjitekt mei in grutte mjitte fan sosjale belutsenheid, sa't yn syn wurk nei foaren komt. 

Hy is de soan fan arsjitekt Daniël Eduard Cornelis Knuttel en Anna Elisabeth Roosenburg. Knuttel wie troud mei Margaretha Hemmes (1890-1974) en krige trije bern mei har.

Nei't er yn 1905 it diploma HBS-A helle hie, studearre er boukunde oan de TH Delft. Yn 1910 studearre er ôf as yngenieur. Yn 1911 fêstige Knuttel him as arsjitekt yn Deventer. Earst tegearre mei J.D. Gantvoort, mar fan 1916 ôf selsstannich. Hy wie ek aktyf as bestjoerslid fan ferskate organisaasjes. Yn 1960 waard er beneamd ta Offisier yn de Oarder fan Oranje-Nassau. Yn 1966 ûntfong er fan de provinsje Oerisel de Geert Groote Priis út hannen fan de kommissaris fan de Keninginne.

## Untwerpen <small>(in kar)</small>
* It *Knutteldoarp* (334 arbeiderswenten) yn Dimter
* 500 nutswenten yn De Haach
* It earste flatgebou fan Dimter (1953), oan de Rembrandtkade
* Alexander Hegius-Gymnasium, Dimter (1954), tegearre mei soan Daniël Knuttel
* De renovaasje (nijbou nei sloop) fan it Jordenshof yn Dimter
* In protte filla's yn Deventer, Diepenveen, Schalkhaar, Gorssel en Holten
* Kompleks Akkerstraat yn Vught (ryksmonumint nr. 521279)


Knutteldorp.jpg|It ûntwerp fan Knutteldoarp, boud tusken 1919 en 1923
Voormalig Hegius-Gymnasium in Deventer.jpg|Alexander Hegius-Gymnasium, iepene yn 1954
Jordenshof,_Deventer,_Netherlands_-_panoramio_(74).jpg|It Jordenshofje yn Dimter (renovaasje)
File:Vlasmeersestraat-Vught.JPG|Kompleks Akkerstraat yn Vught


## Sjoch ek
* List fan Nederlânske arsjitekten
Stasjon Helmond Brandevoort

**Stasjon Helmond Brandevoort** (**Hmbv**) is in spoarweistasjon yn de stêd Helmond yn de provinsje Noard-Brabân en waard iepene yn 2006 oan de Steatsline E (Breda - Maastricht). It stasjon leit yn de Vinex-wyk Brandevoort yn it dielplan De Veste. It ûntwerp is fan de hân fan arsjitekt Han Lijnkamp, It stasjon bestiet út twa treppehuzen mei liften en in fuotgongersbrêge oer de perrons der tusken yn.

It stasjon waard yn gebrûk naam op 10 desimber 2006, by oanfang fan de tsjinstregeling fan 2007. It stasjon wie doe noch net ree, reizgers koene fan in tydlike brêge gebrûk meitsje om it spoar oer te stekken. Op freed 15 juny 2007 wie it stasjon klear en koe de tydlike brêge fuorthelle wurde.

## Treinferbinings
Stasjon Helmond 't Hout

**Stasjon Helmond 't Hout** (**Hmh**) is in spoarweistasjon yn de stêd Helmond yn de provinsje Noard-Brabân en waard iepene yn 1992 oan de Steatsline E (Breda - Maastricht). It stasjon waard iepene foar ynwenners fan de Helmondse wiken 't Hout (Mierlo-Hout) en Stiphout. It ûntwerp is fan de hân fan arsjitekte C.M. Laboyrie, it sirkelfoarmige gebou is in foarbyld fan in foarstedshalte Der is in iepen fytsestalling mei fytsklûzen oanwêzich. Yn it stasjonsgebou, dêr 't earst kaartferkeap plakfûn, sit hjoed-de-dei hoareka.

## Treinferbinings
Freerk Lootsma

**Freerk Auke Lootsma** (Mullum, 21 jannewaris 1936 – De Haach, 16 maaie 2003) wie in Nederlânsk wiskundige en heechlearaar fan Frysk komôf.

## Libben en wurk
Lootsma studearre nei it eksamen gymnasium-B en gymnasium-A skiekunde oan de Ryksuniversiteit Utert. Al nei in pear wike besleat er om  foar de stúdzje wiskunde en teoretyske natuerkunde te kiezen.

Hy wurke dêrnei by TNO-FEL en by Philips, dêr't er wurke oan net-lineêre optimalisearring. Op dat ûnderwerp promovearre er yn 1970 by prof. J.F. Benders oan de T.H. Eindhoven, no Technyske Universiteit Eindhoven.
Op 1 augustus 1974 waard Lootsma heechlearaar operasjonele analyze oan de Technyske Hegeskoalle Delft, no de Technyske Universiteit Delft. Hy die dêr kontraktûndersyk foar ûnder oare it Ministearje fan Ekonomyske Saken en de Europeeske Kommisje. Hy organisearre trije *NATO Advanced Studies Institutes* en hy wie associate editor fan de tydskriften *Optimization* en *Journal of Multi-Criteria Decision Analysis*. Ek wied er jierrenlang ponghâlder fan de *Mathematical Programming Society*, adviseur by TNO en foarsitter fan de *Delft University Visitors Foundation*.

Yn syn frije tiid skreau er in spionaazjeroman ûnder de skûlnamme Milan Bern.

## Wurken
* *Boundary properties of penalty functions for constrained minimization*. Proefskrift, Eindhoven, 1971, ek ferskynd as Philips Research Reports Supplements 3, 1971.
* *Numerical methods for non-linear optimization*. Academic Press, Londen, 1972. Conference held at the University of Dundee, 28 June–1 July, 1971 (Lootsma wie redakteur).
* ''Afdalen in de arena'', ynaugurele rede TU Delft, 10 septimber 1975
* *Saaty’s priority theory and the nomination of a senior professor in operations research*. European Journal of Operations Research 4, 380–288, 1980.
* Milan Bern (pseudonym fan F.A. Lootsma): *Het Bach-Project*, roman oer spionaazje yn de Europeeske kompjûteryndustry. De Fontein, Baarn, 1983.
* *Fuzzy logic for planning and decision making*. Kluwer, Dordrecht, 1997.
* *Multi-criteria decision analysis via ratio and difference judgement*. Kluwer, Dordrecht, 1999
* ''Geteld, geteld, gewogen, gebroken'', ôfskiedsrede TU Delft, 13 oktober 2000.
Stasjon Blerick

**Stasjon Blerick** (**Br**) is in spoarweistasjon yn Fenlo en waard iepene yn 1866 oan de Steatsline E (Breda - Maastricht). Yn dizze Limboarchske stêd is yn 1960 it tredde stasjonsgebou sûnt 1868 iepene. 

## Gebou

It earste stasjonsgebou kaam yn 1868 ree twa jier nei de iepening fan it stasjon, it wie in lyts gebouke mei in wenning foar de stasjonssjef.

Yn 1892 waard it earste stasjonsgebou sloopt en ferfongen troch in grutter gebou, dit wie in heech rjochthoekich gebou, werfan de toppen fan sydgevels mei houtwurk fersierd wie, sawol oan de kant fan it perron en de strjitte kant sit er in dakkapeltsje yn it dak.

It stasjonsgebou út 1892 gie yn 1944 ferlern, en waard pas yn 1960 ferfongen troch in nij gebou, bekend as Standerttype Vierlingsbeek fan de hân fan arsjitekt Willem Bernhard Kloos. It gebou waard yn 2001 ôfbrutsen en ferfongen troch in tal abry's.

## Treinferbinings
Stasjon Geleen-Lutterade

**Stasjon Geleen-Lutterade** (**Lut**) is in spoarweistasjon yn Geleen en waard iepene yn 1868 oan de Steatsline E (Breda - Maastricht). Yn dizze Limboarchske stêd is yn 1976 it tredde stasjonsgebou sûnt 1868 iepene. 

## Gebou

It earste stasjonsgebou wie in lyts gebouke mei in wenning foar de stasjonssjef, letter waarden der tsjinstlokalen oanboud.

Yn 1930 waard it earste stasjonsgebou sloopt en ferfongen troch in grutter gebou eins fjouwer geboukes mei in oerkaping op it perron nei ûntwerp fan arsjitekt Sybolt van Ravesteyn, dit gebou kaam yn 1931 ree. It stasjon waard yn 1938 sletten, mar op 1 maaie fan 1949 waard it stasjon weriepene.

It stasjonsgebou út 1931 waard yn 1976 ferfongen troch in nij gebou, bekend as Standerttype Sextant fan de hân fan arsjitekt Cees Douma. It gebou waard yn 2006 ôfbrutsen en ferfongen troch in tal abry's. 

## Namme
It stasjon waard iepene yn ûnder de namme "Stasjon Geleen" mar doe't yn 1896 der in twadde stasjon iepene waard yn Geleen dat de namme Geleen-East krige waard de namme fan it stasjon feroare yn "Stasjon Lutterade". Yn 1954 waard de namme "Stasjon Geleen-Lutterade".

## Treinferbinings
Stasjon Rilland-Bath

**Stasjon Rilland-Bath** (**Rb**) is in spoarweistasjon yn it doarp Nederlânske stêd Rilland yn de gemeente Reimerswaal yn de provinsje Seelân. It waard op 1 jannewaris 1872 yn gebrûk naam, oan de Steatsline F.

## Gebou
It oarspronklike spoarweistasjon fan Rilland-Bath wie in lyts gebouke mei in wenning foar de stasjonssjef, yn 1878 krige it gebou oan de westkant der in fleugel by. It gebou gie yn oktober 1945 troch brân ferlern. 

Yn 1952 kaam it nije stasjonsgebou ree, nei ûntwerp fan arsjitekt Sybolt van Ravesteyn, yn 'e styl fan 'e Delftske Skoalle, in lang en leech ienfâldich gebouke mei sealtek en in aksintuearre yngong. It gebou waard yn 2006 ôfbrutsen en ferfongen troch in tal abry's. 

## Treinferbinings
Stasjon Flissingen Souburg

**Stasjon Flissingen Souburg** (**Vss**) is in spoarweistasjon yn it doarp Oost-Souburg yn de gemeente Flissingen provinsje Seelân en waard iepene yn 1986 oan de Steatsline F (Roosendaal - Flissingen). It stasjon betsjinnet njonken de kearn Oost-Souburg ek de noardlike bûtenwiken fan Flissingen. It stasjon leit lâns it Kanaal troch Walcheren, en njonken de draaibrêge dy't Oost-Souburg ferbynt mei West-Souburg en de Flissingske wyk Westerzicht. 

It oarspronklike stasjonsgebou wie in typyske foarstêdhalte mei wachtromte en loket, ûntwurpen troch de arsjitekt Hans Bak. It gebou waard yn 2007 ôfbrútsen, mar der kaam net in nij stasjonsgebou foar werom, alline in tal abry's. Der binne twa perrons, dy't net foarinoar oer lizze, mar har oan wjerskanten fan de spoarweioergong befine, de saneamde bajonlizzing. It stasjonsgebou stie op it eastlike perron. 

## Treinferbinings
Stasjon Utert Vaartsche Rijn

**Stasjon Utert Vaartsche Rijn** (**Utvr**) is in spoarweistasjon yn de stêd Utert en waard iepene yn 2016 oan de Steatsline H (Sutfen - Glanerbrug) en  de Rhijnspoarwei (Amsterdam Sintraal - Elten). It stasjon is ûnderdiel fan it Rânestêdspoar, dat heechfrekwinte treinferbinings ynhâldt binnen de Utertske regio. 

It stasjon leit oan it súdlike ein fan it emplasemint Utert Súdkânt. It stasjon is benammen bedoeld as oerstapstasjon foar reizgers fanút en nei it suden en easten nei universiteitssintrum De Uithof. De trams oer de Uithofline hawwe dêrfoar in halte by it stasjon. It stasjon hat twa oerkape perroneilannen foar de trein, en twa oerkape perrons foar de tram. Der binne twa ûndertrochgongen realisearre oan de Easter- en Westerkade, wêrtroch't de spoarbaan minder in barriêre foarmet tusken it sintrum en de súdlike wiken. Ut beide ûndertrochgongen wei kinne de perrons berikt wurde. By it ûntwerp is benammen de klam lein op de oerstapfoarsjenning, der is al in lytse parkeargaraazje foar auto's oanlein en in fytsestalling. Fierder is der lytsskalige hoareka en winkelromte pland, dat soe de sosjale feilichheid te goede komme moatte. 

Foar de de namme fan it stasjon is Utert Jeremie oerwage. Fan 1893 oant 1935 lei nammentlik by dizze lokaasje it Stopplak Jeremiebrêge. De namme Jeremie komt noch wol foar yn de Jeremiebrêge en -strjitte. Dizze Jeremiebrêge lei foarhinne op it plak fan it stasjon, mar moast ferfongen wurde. Fanwegen de histoaryske wearde is de brêge ferpleatst nei it Máximapark.

## Treinferbinings
Stasjon Utert Lunetten

**Stasjon Utert Lunetten** (**Utln**) is in spoarweistasjon yn de stêd Utert en waard iepene yn 1874 oan de Steatsline H (Sutfen - Glanerbrug) en  de Rhijnspoarwei (Amsterdam Sintraal - Elten), oan 'e râne fan de Utertske wyk Lunetten.

## Skiednis
### Earste Stasjon, Stopplak Lunetten

It earste stasjon Lunetten, stopplak Lunetten waard iepene op 10 juny 1874 en sletten op 15 maaie 1932. Yn dy perioade wie it in spesjaal oerstapstasjon. Reizgers fan de treinmaatskippij Hollandsche IJzeren Spoorweg-Maatschappij (HSM) út de rjochting Hilfertsom koene oerstappe op treinen fan de Steatsspoarwegen (SS) rjochting De Bosk en werom.
It stasjon hie gjin yn- en útgong nei de strjitte, it wie allinnich mooglik om fan de iene nei de oare trein oer te stappen. It stasjon wie boud troch de Steatsspoarwegen. It stasjonsgebou wie fanwege de strange fêstingswet in simpel houten ûnderkommen. Dit wie it gefolch fan it militêre belang fan de omjouwing. Tichtby it stasjon wiene de forten fan Lunetten op de Houtense Vlakte. It stasjon koe sa, as it nedich wie, samar ôfbrutsen wurde. 

Hoewol 't it stopplak al yn 1932 sletten waard, hat it stasjonsgebou noch oant 1978 op it plak stien. De sluting fan it stopplak wie it gefolch fan it oanlizzen fan in ferbining tusken de HSM-line út Hilfertsom en de NCS-line út Amersfoart yn 1921. Hjirtroch koene de treinen út Hilfertsom trochride nei Utert-Sintraal. It nut fan de stop yn Lunetten ferdwûn dêrmei.

### Twadde Stasjon, Foarstedshalte Lunetten
Op 28 septimber 1980 waard ien kilometer súdlik fan de âlde halte in nij stasjon iepene mei de namme Utert Lunetten. Utert Lunetten wie op dat stuit ien fan de lytse stasjons dêr 't de NS gjin loketten hie. Yn de jierren 90 hat der tydlik in plakkkartekantoar bestien. Dat waard fêstige yn in needgebou op it stasjonsplein. Nei de ûntwikkeling fan de kaartautomaat wie it gau dien mei de bemanning. It gebouke is sloopt yn de tariedingen foar it útwreiden fan it tal spoaren.

Troch de groei fan de wyk Lunetten gie it belang fan it stasjon omheech. It tal yn- en útstappende forinzen groeide. Ek ûnderwiisynstellings yn de buert fan it stasjon hiene ekstra reizgers ta gefolch. 

### Tredde Stasjon, Fiaduktstasjon
Fanwege de útwreiding fan twa nei fjouwer spoaren moast stasjon Utrecht Lunetten opnij op 'e skeppe. It stasjon, dat bestie út twa perrons op wjerskanten fan de beide spoaren, waard omfoarme ta in eilânperron, lizzend tusken de middelste twa fan de fjouwer spoaren. Foar de spoarrútbreiding waard gebrûk makke fan it al oanwêzige fiadukt fan de Nieuwe Houtenseweg. Foar dizze dyk waard in nije brêge oer de A27 boud. Omdat it eilânperron net te ticht by de twa fiadukten oer de A27 lizze mocht, kaam it nije stasjon 250 meter noardliker te lizzen. Dêr kaam in nije romme ûndertrochgong foar fytsers en fuotgongers, ek is dit de tagong ta it eilânperron. De krappe tunnel ûnder it âlde stasjon koe hjirtroch ferfalle. It nije stasjon wie op 30 maaie 2016 ree foar reizgers.

## Treinferbinings
Stasjon Houten Castellum

**Stasjon Houten Castellum** (**Htnc**) is in spoarweistasjon yn doarp Houten en waard iepene yn 2001. De namme komt fan de lizzing yn Castellum (neamd nei in Romeinsk fort), in wenwyk mei winkelsintrum fan de Vinex-locatie Houten-Zuid. It definitive stasjon Houten Castellum hat, lykas stasjon Houten, in eilânperron tusken de middelste twa spoaren, ûntsletten troch in tunnel ûnder it spoar. Dizze tunnel foarmet in belangrike fytsferbining tusken de westlike en eastlike helte fan Houten-Súd en is ek tagongswei foar de parkeargaraazje ûnder winkelsintrum Castellum út it easten wei. Kwa situearring en funksjonele opset hat it gebiet dêrmei (op 'e tagongsdyk nei de ûndergrûnske parkeargaraazje nei) oerienkomsten mei it gebiet by it haadstasjon fan Houten, sij it yn in mear beskieden foarm.

## Skiednis
Om Houten-Súd goed berikber te meitsjen, waard yn it sintrum fan de wyk it treinstasjon Houten Castellum pland lâns de Steatsline H (Utert-Sintraal - Boxtel. Om't in ekstra stop mei de stoptrein op dit drokke baanfak op dat stuit net yn te passen wie, waard besletten op in tramspoar, eastlik fan de besteande spoaren oan te lizzen, en in tram ride te litten tusken de twa Houtenske stasjons (sjoch Tramwei Houten - Houten Castellum). Dit ekstra spoar wie te sjen as in foarskot op de oansteande spoarferdûbeling, en wie mei 1,9 km it koartste baanfak yn Nederlân. It tydlike stasjon waard iepene yn 2001. Om it perron ek fan de westkant fan it spoar ôf berikber te meitsjen, waard der in fuotgongersbrêge oer it spoar boud. Opfallend detail wie dat it stasjon fanwegen problemen mei oankeap fan de grûn op partikulier terrein stie.

Troch de spoarferdûbeling op de hichte fan Houten waard it mooglik om de stoptreinen stopje te litten yn Castellum, wêrtroch't in de tramline net mear nedich wie. De wurksumheden wiene úteinset yn jannewaris 2007 en begjin 2008 waarden de earste dielen nij spoar oanlein. Ein 2008 wie de wurksumheden sa fier dat it tredde spoar net mear beskikber wie foar de tramwei. De tramwei waard dêrom op 13 desimber 2008 stopte. De spoarferdûbeling sels en it ferboude stasjon Houten binne op 15 novimber 2010 yn gebrûk nommen, op 12 desimber 2010 waard it nije stasjon Houten Castellum yn gebrûk naam.

## Treinferbinings